ମାଇକୋବ୍ୟାକ୍ଟେରିଅମ ଆଭିଅମ-ଇଣ୍ଟ୍ରାସେଲୁଲାର ସଂକ୍ରମଣ

ମାଇକୋବ୍ୟାକ୍ଟେରିଅମ ଆଭିଅମ-ଇଣ୍ଟ୍ରାସେଲୁଲାର ସଂକ୍ରମଣ (Mycobacterium avium-intracellulare infection/ MAI) ହେଉଛି ଏକ ପ୍ରକାର ଅଣ‌ଯକ୍ଷ୍ମା ମାଇକୋବ୍ୟାକ୍ଟେରିଆ (NTM) ସଂକ୍ରମଣ । ଶରୀରର ଅନେକ ଅଂଶ ଏଥିରେ ଜଡିତ ହୋଇପାରେ, କିନ୍ତୁ ଫୁସଫୁସ ସାଧାରଣତଃ ପ୍ରଭାବିତ ହୁଏ।  ଲକ୍ଷଣଗୁଡ଼ିକ ମଧ୍ୟରେ ନିରନ୍ତର ଉତ୍ପାଦନଶୀଳ କାଶ ଅନ୍ତର୍ଭୁକ୍ତ; ତଥାପି କିଛି ଲୋକଙ୍କର କୌଣସି ଲକ୍ଷଣ ନ ଥାଇପାରେ ।  କଫ ସାଧାରଣତଃ ରକ୍ତାକ୍ତ ନୁହେଁ କିମ୍ବା ଜ୍ୱର ମଧ୍ୟ ନ ଥାଏ । ରୋଗ ଜଟିଳ ହେଲେ ଓଜନ ହ୍ରାସ, ଯକୃତ ବୃଦ୍ଧି, ପ୍ଲୀହା ବୃଦ୍ଧି, କିମ୍ବା ଲିମ୍ଫାଡେନୋପାଥି ହୋଇପାରେ ।

ବିଶେଷକରି ଏହା <i id="mwNw">ମାଇକୋବ୍ୟାକ୍ଟେରିଅମ୍ ଆଭିୟମ୍</i> କମ୍ପ୍ଲେକ୍ସ (MAC) ଦ୍ୱାରା ହୁଏ, ଯେଉଁଥିରେ ଏମ. ଆଭିଅମ ଏବଂ ଏମ. ଇଣ୍ଟ୍ରାସେଲୁଲାର ଅନ୍ତର୍ଭୁକ୍ତ । ଏଗୁଡ଼ିକୁ ପ୍ରଶ୍ୱାସରେ ନିଆଯାଇପାରେ କିମ୍ବା ଗିଳି ଦିଆଯାଇପାରେ।  ବିପଦ କାରକଗୁଡ଼ିକ ମଧ୍ୟରେ ରୋଗ ପ୍ରତିରୋଧକ ଶକ୍ତି ହ୍ରାସ ଏବଂ ପୂର୍ବରୁ ଫୁସଫୁସ ରୋଗ ଅନ୍ତର୍ଭୁକ୍ତ; ତଥାପି ଅନ୍ୟଥା ସୁସ୍ଥ ଲୋକମାନେ କ୍ୱଚିତ୍ ପ୍ରଭାବିତ ହୋଇପାରନ୍ତି ।  ଏହି ଜୀବାଣୁ ପ୍ରାୟତଃ ମାଟି, ପାଣି ଏବଂ ଧୂଳିକଣାରେ ରହିଥାଆନ୍ତି । ସଂକ୍ରମଣ ସାଧାରଣତଃ ଲୋକଙ୍କ ମଧ୍ୟରେ ବ୍ୟାପି ନଥାଏ ।  ଲକ୍ଷଣ, କଫ କଲଚର ଏବଂ ଡାକ୍ତରୀ ଇମେଜିଂ ଉପରେ ନିର୍ଭର କରି ରୋଗ ନିର୍ଣ୍ଣୟ କରାଯାଏ ।

ଚିକିତ୍ସା ସାଧାରଣତଃ ଅତି କମରେ ଛଅ ମାସ ପାଇଁ ଏକାଧିକ ଆଣ୍ଟିବାୟୋଟିକ୍ ଯେପରିକି ଆଜିଥ୍ରୋମାଇସିନ୍, ରିଫାମ୍ପିନ ଏବଂ ଇଥାମ୍ବୁଟୋଲ ସହିତ କରାଯାଏ ।  ଅନେକ ଆଣ୍ଟିବାୟୋଟିକ୍ ପ୍ରତି ଏହାର ପ୍ରତିରୋଧ ସାଧାରଣତଃ ଥାଏ ।  ପ୍ରଭାବିତ ଫୁସଫୁସକୁ ଅସ୍ତ୍ରୋପଚାର ଦ୍ୱାରା ବାହାର କରିବା ମଧ୍ୟ ଏକ ବିକଳ୍ପ ହୋଇପାରେ ।  ଚିକିତ୍ସା ବିନା ମୃତ୍ୟୁ ହୋଇପାରେ। 

ଯୁକ୍ତରାଷ୍ଟ୍ରରେ ପ୍ରାୟ ୨୫,୦୦୦ ଲୋକଙ୍କ ମଧ୍ୟରୁ ଜଣେ ପ୍ରଭାବିତ ହୁଏ ।  ବୟସ୍କ ମହିଳାମାନେ ଅଧିକ ପ୍ରଭାବିତ ହୁଅନ୍ତି । ଏହା ଶୀତ ଏବଂ ବସନ୍ତ ଋତୁରେ ସବୁଠାରୁ ସାଧାରଣ ଭାବରେ ହୁଏ । ଏମ. ଆଭିୟମ ପ୍ରଥମେ ୧୯୦୧ ମସିହାରେ ବର୍ଣ୍ଣିତ ହୋଇଥିଲା ଓ ଏମ. ଇନଟ୍ରାସେଲୁଲର ପ୍ରଥମେ ୧୯୪୯ ମସିହାରେ ବର୍ଣ୍ଣିତ ହୋଇଥିଲା ।  ଫାର୍ମରେ ଥିବା ପଶୁ ଏବଂ ପକ୍ଷୀମାନେ ମଧ୍ୟ ସଂକ୍ରମିତ ହୋଇପାରନ୍ତି ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki